<classify> POLISI mkoani Dodoma inamshikilia kijana mwenye umri wa miaka 28, William Saimon kwa tuhuma za kumkaba, kumbaka hadi kusababisha kifo ajuza mwenye umri wa miaka 77 jina limehifadhiwa.Pia linawashikilia watu wanne kwa tuhuma za wizi wa hati na kuuza kiwanja cha Waziri Mkuu mstaafu, John Malecela, na wengine wanne kwa kosa la kutengeneza na kughushi risiti za malipo za kielektroniki EFDs.Kamanda Polisi Mkoa wa Dodoma, Gilles Muroto alisema watu hao wamekamatwa baada ya operesheni mbalimbali na misako katika miji wa Dodoma na wilaya zake.Akizungumzia kifo cha ajuza, amesema alikuwa mkulima wa Bihawana na alifariki dunia juzi katika Hospitali ya Rufaa Dodoma wakati anapatiwa huduma ya kwanza baada ya kukabwa na kubakwa.Majira ya saa 2:30 usiku juzi huko Bihawana akiwa njiani, ghafla alikutana na mtuhumiwa na kumvutia vichakani na kumkaba shingoni na kumbaka. Watu wema walimfikisha hospitali muda mfupi baadaye alifariki dunia kutokana na maumivu makali, amesema Kamanda Muroto.Aliongeza kuwa mtuhumiwa amekamatwa na atafikishwa mahakamani kwa kosa la mauaji.Kuhusu walioghushi kiwanja cha Mzee Malecela, alisema wamewakamata watu wanne kwa makosa ya wizi wa hati za viwanja, kughushi, kubadili ramani za mpango mji, kubadili mpango wa matumizi ya ardhi, kukuza viwanja na kuingilia mifumo ya utunzaji wa kumbukumbu za ardhi.Watu hao ni Msaidizi wa Malecela, Jackson Ndahani, Diwani wa Kata ya Makole katika Manispaa ya Dodoma, Abel Mika CCM, Elias Stephano na Shaban Msovela.Msako wa wahusika wengine unaendelea na watafikishwa mahakamani mara baada ya upelelezi kukamilika, amesema Kamanda Muroto.  <topic>: kitaifa 